Մինչդեռ Երևանի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի դատավոր Ա. Հունանյանի կողմից 2011 թ. փետրվարի 8-ին ՀՀ փորձագիտա-կան կենտրոնին տրամադրած նոթատետրի 32-րդ էջի փորձաքննությունից պարզվել է հետևյալը. «Փորձաքննությանը տրամադրված նոթատետրի 32-րդ էջի վերջին մասում առկա «29/XI գառ. տ. 4500 $ 305 դ = 1.372.500 դրամ» գրառումն, հավանաբար ունի կատարման երեք տարուց ավելի վաղեմություն...»: Այսինքն` I վճարումը կատարվել է իրոք նշված ժամկետում: Սա առաջին փաստի աղավաղված պատկերն է Գառնիկի կողմից: Երկրորդ փաստարկով, ըստ պայմանագրի, վճարումը կատարվում է, եթե չի խախտվում պայմանագրի որևէ կետ, եթե, իհարկե, չկա ֆորս-մաժորային իրադրություն (հրդեհ, բնական աղետ և այլն): Չկա: Կա միայն խախտում: Դա այն է, որ Հովհաննեսին պատկանող կցակառույցի մասում չի տեղադրվել Գառնիկի խոստացած լուսամուտը (ատամնաբուժարանի սեփականատերն իր համաձայնությունը չի տալիս նշված լուսամուտի բացման համար): Պայմանագիրն անպատշաճ կատարելու համար Հովհաննեսը հրաժարվում է կատարել գումարի մյուս կեսի մուծումը` 3 հազար 500 դոլարին համարժեք ՀՀ դրամը: Իսկ պատվիրատու Գ. Իսաղուլյանի և «ՍՊԻՏԱԿ ԿԱՄԱՐ» ՍՊԸ-ի տնօրենի միջև 2007 թ. սեպտեմբերին կնքված կապշին կապալի թիվ 4 պայմանագրի ուժով` պատվիրատուն պետական ավարտական ակտով դեռևս չի ընդունել կցաշենք կառուցելու աշխատանքի արդյունքը: Հետևաբար պատուհանի բացման հարցին լուծում տալու դեպքում միայն Հովհաննեսը կկատարի գումարի 2-րդ կեսի մուծումը: